Biatlon

Biatlon je typický zimný šport kombinujúci beh na lyžiach a streľbu z malokalibrovej zbrane. Pri behu na lyžiach nie je stanovený bežecký štýl. Drvivá väčšina však používa tzv. korčuliarsky štýl behu. Po istom úseku trate nasleduje vždy streľba. Na každej položke je určený štýl streľby: či už v ľahu alebo v stoji. Počas pretekov pretekári minimálne raz strieľajú z každej pozície. Terčov je päť a pri každom minutom výstrele je pretekár ohodnotený rôznou formou penalizácie v závislosti od typu pretekov.

 Parametre súťaženia 
 Lyže a palice 
Maximálna dĺžka lyží nie je stanovená. Minimálne však nemôžu mať menej ako výšku športovca s odpočítaním štyroch centimetrov. Palice zas nemôžu byť vyššie ako je výška športovca.

 Strelnica 
Priemer terču pri streľbe v ľahu je 45 mm a pri streľbe v stoji zas 115 mm. Strieľa sa na vzdialenosť 50 m.

 Typy pretekov 
 Preteky Vzdialenosť Streľba1 Penalizácia Vytrvalostné Muži: 20 km  Ľ S Ľ S  1 trestná minúta za 1 minutý terč Ženy: 15 km Šprint Muži: 10 km  Ľ S  1 trestný okruh (150 m) za 1 minutý terč Ženy: 7,5 km Stíhačka2 Muži: 12,5 km  Ľ Ľ S S  1 trestný okruh (150 m) za 1 minutý terč Ženy: 10 km Preteky s hromadným štartom 3 Muži: 15 km  Ľ Ľ S S  1 trestný okruh (150 m) za 1 minutý terč Ženy: 12,5 km Štafeta Muži: 4 x 7,5 km  Ľ S  1 trestný okruh (150 m) za 1 minutý terč4 Ženy: 4 x 6 kmZmiešaná štafetaMuži: 2 x 7,5 km
Ženy: 2 x 6 kmĽ S 1 trestný okruh (150 m) m) za 1 minutý terč4Zmiešaná štafeta dvojícMuži: 7,5 km
Ženy: 6 kmĽ S 1 trestný okruh (75 m) za 1 minutý terč4, 5

1 Ľ = položka v ľahu, S = položka v stoji
2 V stíhačke sa štartuje intervalovým štartom, pričom intervaly sú vytvorené na základe rozostupov v celkovom poradí šprintu.
3 V pretekoch s hromadným štartom štartujú len 30 najlepších pretekárov v celkovej klasifikácii svetového pohára.
4 Ak v štafetových pretekoch netrafí pretekár jeden terč, má ešte k dispozícii tri náhradné náboje, ktoré musí po jednom dobiť. Ak však aj po troch náhradných výstreloch zostane pretekárovi nejaký netrafený terč, tak potom nasleduje trestné kolo, ktorého počet je priamo úmerný s počtom netrafených terčov po troch náhradných nábjoch.
5 V pretekoch zmiešaných štafiet dvojíc meria okruh 1,5 km a úseky sa striedajú Muž Žena Muž Žena a odovzdávka je hneď po streľbe nejde sa ešte 1 okruh pred odovzdávkou ako v klasických štafetách len muži na poslednom úseku idú ešte 1 kolo pred cieľom.

IBU zmenila poradie v zmiešaných štafetách a začínať môže na prvom úseku aj muž vtedy všetky úseky štafety merajú 7,5km a keď začína žena merajú všetky úseky 6km.

 Biatlonové trate 
Svetový pohár, európsky pohár a majstrovstvá sveta v biatlone sa tradične konajú v nasledujúcich lokalitách:

 Krajina Miesta konania  Bielorusko Raubitchi  Bulharsko Bansko  Česko Nové Město na Moravě  Fínsko KontiolahtiKuusamoLahti  Chorvátsko Bjelolasica  Nemecko OberhofRuhpoldingAltenbergVeltins-Arena* Arber    Kanada CanmoreValcartierCharloWhistler  Nórsko BeitostølenHolmenkollenLillehammerTrondheimSjusjøen  Poľsko KościeliskoDuszniki-Zdrój  Rakúsko HochfilzenSaalfelden am Steinernen MeerObertilliach  Rusko Chanty-MansijskNovosibirskTyumenKrasnojarskSochi  Slovensko Brezno-Osrblie  Slovinsko Pokljuka  Švédsko ÖstersundIdreKiruna  Taliansko Antholz-AnterselvaCesana-San SicarioMartellRidnaun Francúzsko AnnecyChamonix Južná Kórea Pchjongčchang Japonsko Nozawa Onsen Estónsko Otepää Čína Beijing Švajčiarsko Lenzerheide  Rumunsko Cheile Gradistei  USA Fort KentPresque IsleLake PlacidSoldier Hollow

* Od roku 2002 sa vo Veltins-Arene na konci roka každoročne koná podujatie zmiešaných štafiet.

 Biatlon na Slovensku 
Aj keď popularita biatlonu na Slovensku rástla najmä v ostatných rokoch, tento šport sa u nás začal rozvíjať už po skončení druhej svetovej vojny. V tomto období však neniesol názov biatlon, ale ľudia ho poznali ako Sokolovské preteky brannej zdatnosti a letný biatlon bol pomenovaný ako Dukelské preteky brannej zdatnosti. Disciplíny pre všetky vekové kategórie zastrešovali masovo-branné športy Zväzaramu. Po roku 1989 došlo k zrušeniu Zväzarmu, ktorého nástupníckou organizáciou sa stalo Združenie technických a športových činností SR. Jedným zo sedemnástich zakladajúcich členských tohto združenia sa stal Slovenský zväz biatlonu (SZB) ustanovený 16. júna 1990. SZB je členskou federáciou Medzinárodnej únie biatlonu (IBU), ktorá zastrešuje biatlon v celosvetovom meradle. Prostriedky zo štátneho rozpočtu (od Ministerstva školstva, vedy, výskumu a športu Slovenskej republiky) pre SZB v roku 2020 boli 761 452 eur.

 História 
Aj prvé úspechy slovenských biatlonistov sú staršieho dátumu. Na ZOH 1980 v Lake Placid obsadil Peter Zelinka 6. miesto. Alena Fusková obsadila 4. a 5. miesto na Majstrovstvách sveta žien v biatlone v roku 1984 v Chamonix vo Francúzsku a v roku 1985 vo švajčiarskom Egg a. Etzel. 

Popularita biatlonu na Slovensku vzrástla v 90-tych rokov 20 storočia, čo súviselo aj s vybudovaním Národného biatlonového centra Osrblie, v ktorom sa konali Majstrovstvá sveta v biatlone juniorov v roku 1994 a následne (do roku 2006) preteky Svetového pohára. IBU mu v roku 2018 udelila najvyššiu licenciu.  

Z hľadiska výsledkov patrí biatlon k najúspešnejším zimným olympijským športom od vzniku samostatnej republiky. Na Olympiáde v Nagane v 1998 v rýchlostných pretekoch na 7,5 km skončila Mihoková štvrtá, Schwarzbacherová siedma a Murínová deviata. V Top 10 sme teda mali tri pretekárky, čo je na OH výsledok zatiaľ neprekonaný. Anastazia Kuzminová získala historicky prvú zlatú medailu pre samostatné Slovensko, keď sa pred ňou čosi podobné podarilo iba krasokorčuliarovi Ondrejovi Nepelovi v Sappore 1972, pre Československo. 

 Reprezentanti Slovenska 
 Damián Cesnek
 Paulína Bátovská Fialková
 Ema Kapustová
 Anastasiya Kuzmina
 Veronika Machyniaková
 Mária Remeňová
 Zuzana Remeňová
 Tomáš Sklenárik
 Michal Šima

 Bývalí reprezentanti 
 Matej Baloga
 Šimon Bartko
 Ivona Fialková
 Jana Gereková
 Martina Halinárová
 Tomáš Hasilla
 Pavol Hurajt
 Martina Chrapánová
 Ľubomíra Kalinová
 Matej Kazár
 Michal Kubaliak
 Tatiana Kutlíková
 Ľubomír Machyniak
 Marek Matiaško
 Miroslav Matiaško
 Soňa Mihoková
 Anna Murínová
 Martin Otčenáš
 Marcela Pavkovčeková
 Terézia Poliaková
 Natália Prekopová
 Dušan Šimočko

 Referencie 

 Pozri aj 
 Národné biatlonové centrum Osrblie


Kategória:Zimné športy
Kategória:Olympijské športy